Motifora Band

Motifora Band inggih punika silih tunggil grup gending sané wénten ring Bali. Band puniki mawit saking Désa Munduk, Kecamatan Banjar, Buléléng. Motifora Band kawentuk ring tanggal 17 Maret 2009. Grup gending puniki madué konsép gending pop rock alternative. Anggota Motifora Band inggih punika Tunick (vokalis miwah gitar), Rhéno (lead gitar), Éri (bass), miwah Anna (drum).

Tembang 
Motifora Band ngripta album sané mamurda Hitam Putih. Album punika madaging 4 tembang mabasa Bali miwah 4 tembang mabasa Indonésia. Tembang sané mabasa Bali sakadi Ngalahin Gumi, LDR, Meme, miwah Hitam Putih. Tembang sané mabasa Indonésia sakadi Rasakan Rasaku, Dua Hati, Melayang, miwah Cahaya Hati. Tembang sané ngawinang band puniki kasub ring Bali mamurda Ngalahin Gumi. Tembang punika wantah tembang sedih sané nyritayang indik jadma sané kalahina séda sareng gegélannyané.

Préstasi 
Anggota grup gending puniki madué latar belakang miwah basic sané mabinayan, nanging madué visi miwah misi sané pateh inggih punika ngajegang Bali liwat seni musik. Motifora Band naenin dados finalist ring festival perusahaan rokok tur dados 12 besar Selection Area Bali Nusra. Tiosan punika, Motifora Band dados 10 besar ring Festival Gong 2010 ri kala HUT JTV Surabaya.

Pustaka 

Kategori:Artis Bali